TYÖ- JA ELINKEINOMINISTERIÖ

OPETUS- JA KULTTUURIMINISTERIÖ Muistioluonnos

Ammatillisen koulutuksen osasto (AMOS) 2/2018

**ELINIKÄISEN OHJAUKSEN YHTEISTYÖRYHMÄN (ELO-ryhmä) KOKOUS**

**Aika:** 10.4.2018. klo 13-16

**Paikka:** Työ- ja elinkeinoministeriö, nh Valo

Läsnä:

(x) Työmarkkinaneuvos, **Teija Felt,** työ- ja elinkeinoministeriö, puheenjohtaja

(-) Johtaja **Mika Tammilehto**, opetus- ja kulttuuriministeriö

(-) Opetusneuvos **Heikki Blom**, opetus- ja kulttuuriministeriö

(-) Neuvotteleva virkamies **Taina Eckstein**, valtiovarainministeriö

(-) Vastaava asiantuntija, Euroguidance **Kati Heikkinen**, Kansainvälisen liikkuvuuden ja yhteistyön keskus CIMO

(-) Koulutuspoliittinen sihteeri **Tapio Heiskari**, Suomen Ylioppilaskuntien liitto SYL ry

(x) Asiantuntija **Henri Helander,** Pohjois-Pohjanmaan ELY-keskus, Rahoitusyksikkö, videoyhteys

(-) Kehittämisjohtaja **Ari Hyyryläinen**, ELY-keskusten ja TE-toimistojen yhteinen kehittämis- ja hallinnointiyksikkö, KEHA/TOKE

(x) Opetusneuvos, **Jouni Järvinen**, Opetushallitus

(-) Koulutuspoliittinen asiantuntija **Samuli Maxenius**, Suomen Ammattiin Opiskelevien liitto SAKKI ry

(-) Kehittämispäällikkö **Ritva Kaikkonen** (Jukka Peltokosken sijainen), Kaakkois-Suomen ELY-keskus

(-) Ylitarkastaja **Emma Kuusi**, opetus- ja kulttuuriministeriö

(x) Palveluesimies **Helen Kokkonen** (Palvelupäällikkö Kirsi Suovalkaman sijaisena) TE-asiakaspalvelukeskus

(-) Koulutus- ja työvoimapoliittinen asiantuntija **Mikko Koskinen**, Suomen Ammattiliittojen Keskusjärjestö SAK ry

(x) maakuntasuunnittelija **Maarita Mannelin**, Pohjois-Karjalan maakuntaliitto / Meijän maakunta

(-) Digi- ja koulutusasioiden päällikkö, **Joonas Mikkilä**, Yrittäjät ry.

(x) Överinspektör för bildningsväsendet **Michael Mäkelä**, Regionsförvaltningsverket i Västra och Inre Finland, svenskspråkiga serviceenheten för undervisningsväsendet,

(-) Johtaja **Maire Mäki**, TE-toimisto Pohjois-Pohjanmaa, videoyhteys

(-) Koulutuspoliittinen asiantuntija **Riia Nousiaisen,** Toimihenkilökeskusjärjestö STTK

(-) Toimitusjohtaja **Petri Lempinen**, Ammattiosaamisen kehittämisyhdistys AMKE ry

(-) Rahoitusyksikön päällikkö **Taina** **Lommi**, Keski-Suomen ELY-keskus, Rahoitusyksikkö

(-) Osaamiskeskuksen päällikkö **Pasi Pajula**, Kela, Toimeentuloturvaetuuksien osaamiskeskus

(-) Neuvotteleva virkamies **Elina** **Palola**, Sosiaali- ja terveysministeriö

(-) Opinto-ohjaaja **Maija** **Pasanen**, Suomen opinto-ohjaajat SOPO ry

 (-) Kehittämispäällikkö **Hannele** **Salminen**, Suomen Kuntaliitto Ry

(x) Rehtori **Sirkka** **Suomi**, Vapaa Sivistystyö ry

(x) Projektipäällikkö **Pasi Savonmäki**, Keski-Suomen ELY-keskus, Kohtaamo-koordinaatiohanke

(x) Johtaja **Sari** **Taukojärvi**, Akava ry

(x) Vastaava tuottaja opiskelu- ja alavalinnat, **Elisa Koivumaa**, Elinkeinoelämän keskusliitto EK ry

(-) Erityisasiantuntija **Inkeri** **Toikka**, Opetusalan Ammattijärjestö OAJ ry

(-) Koulutusasioiden päällikkö **Mika Tuuliainen**, Suomen Yrittäjät ry

(-) Puheenjohtaja **Airi Valkama**, Erilaisten oppijoiden liitto ry

(x) Projektipäällikkö **Raimo Vuorinen**, Jyväskylän yliopisto, Koulutuksen tutkimuslaitos

(x) Puheenjohtaja **Päivi Saatsi**, Uraohjaajat ja -valmentajat ry

Sihteeristö:

(-) Neuvotteleva virkamies **Ulla-Jill Karlsson**, opetus- ja kulttuuriministeriö

(x) Opetusneuvos **Erno Hyvönen** opetus- ja kulttuuriministeriö

(x) Erityisasiantuntija **Anna Toni**, työ- ja elinkeinoministeriö

(-) Johtava kehittämisasiantuntija **Harry Pulliainen**, KEHA/TOKE

**Asiat:**

1. **Kokouksen avaus, puheenjohtaja Teija Felt (TEM)**

Puheenjohtaja Teija Felt avasi kokouksen.

1. **Edellisen pöytäkirjan hyväksyminen**

Hyväksyttiin edellisen kokouksen pöytäkirja.

1. **Hallituksen kärkihankkeiden tilanne**

Teija Felt kertoi ajankohtaisista asioista. Osaamisen kehittämisen asiat ovat nyt pinnalla ja niihin tullaan todennäköisesti ottamaan kantaa hallituksen julkisen talouden suunnitelmassa eli kevään kehysriihessä. Lisäksi Ohjaamoiden vähimmäisvaatimuksia/toimintaperiaatteita päivitetään terävimmiksi kevään aikana ja pohditaan organisoitumista ja tukea maakunnissa. Kasvupalvelu- ja soteasioiden valmistelun tiimoilta käynnistymässä ministeriöiden monialaiset maakuntakierrokset, joissa TEM:in ja STM:n lisäksi myös OKM mukana.

Erno Hyvönen kertoi, että OKM:stä lähdössä delegaatio tutustamaan Kompetanse Norgeen syksyllä.

1. **Asettamiskirjeen päivittäminen**

Anna Toni laittoi kiertämään jäsenlistan päivitettäväksi ja sovittiin että se laitetaan myös sähköisesti jäsenille, ja korjausten jälkeen ryhmän asettamiskirje päivitetään.

1. **Somestrategian esittely ja hyväksyntä**

Anna Toni esitteli ELO-SoMe-tiimin ehdotukset sosiaalisen median hyödyntämisestä elinikäisen ohjauksen ryhmän ja asioiden viestittämiseksi ja ne hyväksyttiin. Perustetaan ELO-jäsenten Facebook-ryhmä ja Elinikäisen ohjauksen verkoston Twitter-tili sekä laajemmin käyttöön hashtagit kuten #elinikäinenohjaus. Ehdotusten toimeenpanosuunnitelma löytyy viestintäsuunnitelmasta.

1. **Pienryhmätyöskentelyä ELOn toimintasuunnitelman toimeenpanosta.**

Päähuomiot ryhmistä olivat:

1. Maakuntavalmistelu ja ELO valtakunnallisesti ja alueilla.

Maakuntavalmistelussa alueelliset ELO-ryhmät ovat avainasemassa. Kysyttävä alueilta millaisia haasteita ja tarpeita ELO-toiminnan viemisessä maakuntiin on ollut. Vaikuttamisessa korostettava osaamisen kehittämisen näkökulmaa.

Valtakunnallisesti voitaisiin vaikuttaa maakuntiastrategioihin jakamalla tietoa ja hyviä käytäntöjä. Sovittiin, että asiaa kartoitetaan tarkemmin; Anna Toni ja Maarita Mannelin koordinoivat.

1. Matalan kynnyksen ohjauspalvelut; ELOn suhde Ohjaamoihin.

Parempaa tietoa Ohjaamoista, asiakkaista ja vaikuttavuudesta tarvittaisiin; tähän taas tarvittaisiin parempi yhtenäinen tietojärjestelmä. Ohjaustaverkossa.fi tarjoaa tähän mahdollisuuksia. ELO voisi linkittyä jatkossa maakunnallisten Ohjaamoiden tukeen ja koordinointiin.

1. Digitaalisuus + Ohjauksen laatu.

Paljon rinnakkaisia osaamisen ja ohjauksen digihankkeita; huoli päällekkäisyydestä. Tarvitaan kokoava malli ja systemaattinen tapa ohjauksessa syntyvän tiedon keräämiseen ja tiedolla johtamiseen, esimerkiksi jonkinlainen edustusrakenne.

1. **Seuraavat kokoukset**

7.6. klo 10.00-12.00, OKM nh Kalevala (videoyhteys)

4.9. klo 13.00–15.00, TEM

20.11. klo 13.00–15.00, OKM nh Kalevala (videoyhteys)

1. **Kokouksen päättäminen**

Puheenjohtaja Teija Felt päätti kokouksen klo 16.00